九效 鳴窮
作者：葛立方
朝代：宋

paragraphs: 吾有車兮山之阿，吾有舟兮江之沚。
任重兮致遠，欲行兮誰止。
車欲行兮山路槎牙，舟欲行兮底著平沙。
吾不能移王屋之山兮，通褒斜之阪。
此舟車兮，孰推孰挽。
將狶膏棘軸而强挽兮，畏顙泚兮力疲。
將編蒲結草而强挽兮，憚褰裳而汩其泥。
欲行石兮乘流，吾當求之梓人之與陽侯。